**KAUNO TECHNIKOS PROFESINIO MOKYMO CENTRO**

**TARYBOS NUOSTATAI**

**I. BENDROSIOS NUOSTATOS**

1. Kauno technikos profesinio mokymo centro taryba (toliau – Centro taryba) – aukščiausias savivaldos organas, atstovaujantis dirbančiųjų bendruomenei, mokiniams ir jų tėvams, socialiniams partneriams.
2. Centro taryba savo veikloje vadovaujasi Lietuvos Respublikos Vyriausybės, Lietuvos Respublikos švietimo ir mokslo ministerijos norminiais dokumentais ir Lietuvos Respublikos švietimo ir mokslo ministerijos patvirtintais Kauno technikos profesinio mokymo centro (toliau – Centro) nuostatais.
3. Taryba veikia pagal Centro darbuotojų, mokinių tėvų bei socialinių partnerių atstovų patvirtintus nuostatus, kurie neprieštarauja Centro nuostatams.

**II. STRUKTŪRA**

1. Centro tarybą sudaro 18 narių, atstovaujančių Centro bendruomenę: 6 mokytojų  
   atstovai, 2 mokinių atstovai, 2 tėvų (globėjų, rūpintojų) atstovai.
2. Mokytojus į Centro tarybą siūlo Mokytojų susirinkimas.
3. Mokinius deleguoja Mokinių taryba.
4. Tėvai į Centro tarybą renkami visuotiniame tėvų susirinkime.
5. Centro tarybos sudėtį tvirtina Centro darbuotojų, mokinių, jų tėvų bei socialinių partnerių atstovų susirinkimas.
6. Pasibaigus esamų narių kadencijai arba jiems išvykus, naujas narys renkamas  
   atitinkamos grupės narių susirinkime.
7. Taryba dirba pagal savo sudarytą veiklos planą.
8. Taryba posėdžiauja vieną kartą per metų ketvirtį (atsiradus poreikiui ir dažniau).
9. Centro tarybos pirmininką renka Centro tarybos nariai. Centro direktorius, pavaduotojai ir skyrių vadovai negali būti Centro tarybos pirmininku.
10. Centro tarybos posėdis yra teisėtas, jeigu jame dalyvauja 2/3 visų jos narių.
11. Nutarimai teisėti, jei jie priimami dalyvaujančių narių balsų dauguma.
12. Centro taryba renkama 2 metams.
13. Naujų Centro tarybos narių rinkimus, inicijuoja Centro tarybos pirmininkas.
14. Centro tarybos pirmininką atviru balsavimu renka visi Centro tarybos nariai.  
    Centro tarybos pirmininko sekretorius, renkamas atviru balsavimu.
15. Centro tarybos pirmininkui išvykus, pareigas perima pavaduotojas.
16. Centro tarybos posėdžius organizuoja Centro tarybos pirmininkas.
17. Centro tarybos posėdžiai turi vykti ne rečiau kaip 3-4 kartus per metus. Centro tarybos pirmininkas, esant būtinybei, gali skelbti posėdžius ir dažniau.
18. Centro tarybos posėdis laikomas teisėtu, jei jame dalyvauja 2/3 visų jos narių.
19. Posėdžiuose priimti nutarimai laikomi teisėtais, jei jie priimti dalyvaujančių narių balsų dauguma.
20. Be tarybos narių Centro tarybos sprendimu į posėdį gali būti kviečiami  
    administracijos atstovai, mokytojai, mokiniai, tėvai (globėjai, rūpintojai), rėmėjai.

**III. CENTRO TARYBOS NARIŲ TEISĖS IR PAREIGOS**

1. Centro tarybos narys:

24.1.turi teisę išsakyti savo mintis ir pažiūras bet kuriuo klausimu, aktyviai dalyvauti 24.2.Centro tarybos veikloje;

24.3.privalo laiku atlikti Centro tarybos pirmininko pavestas užduotis;

24.4. turi teisę gauti informaciją apie Centro veiklą.

**IV. FUNKCIJOS**

1. Svarsto Centro veiklos bei finansavimo klausimus ir pagal kompetenciją, nustatytą nuostatuose, priima sprendimus ir teikia siūlymus Centro direktoriui, atlieka visuomeninę Centro valdymo stebėseną.
2. Teikia siūlymų Centro direktoriui dėl Centro strateginių tikslų, uždavinių ir jų įgyvendinimo priemonių.
3. Svarsto ir aprobuoja Centro strateginį planą, Centro metinį veiklos planą, Centro vidaus tvarkos taisykles, kitus Centro veiklą reglamentuojančius dokumentus, teikiamus Centro direktoriaus.
4. Teikia siūlymų Centro direktoriui bei visuotiniam dalininkų susirinkimui dėl Centro įstatų keitimo, svarsto ir teikia siūlymus dėl Centro lėšų naudojimo klausimų;
5. Išklauso Centro metų veiklos ataskaitas ir teikia siūlymus Centro direktoriui dėl Centro veiklos tobulinimo.
6. Teikia siūlymus visuotiniam dalininkų susirinkimui dėl Centro materialinio aprūpinimo.
7. Svarsto Centro direktoriaus teikiamus, kitus teisės aktuose Centro tarybos kompetencijai priskirtus klausimus.
8. Pritaria Centro vidaus tvarkos taisyklėms, Stipendijų mokėjimo ir materialinės paramos skyrimo mokiniui tvarkos aprašui, mokamų paslaugų teikimo tvarkoms.
9. Svarsto mokinių praktinio mokymo pas darbdavius organizavimo bei įsidarbinimo klausimus, inicijuoja Centro ir socialinių partnerių bendradarbiavimą.
10. Teikia siūlymus dėl profesinio mokymo materialinės bazės gerinimo.

**V. CENTRO TARYBOS NUOSTATŲ KEITIMO IR PAPILDYMO TVARKA**

1. Centro tarybos nuostatai gali būti keičiami ir papildomi Centro tarybos narių iniciatyva. Nauja nuostatų redakcija arba pataisos tvirtinamos Centro mokytojų, mokinių, tėvų (globėjų, rūpintojų) bei socialinių partnerių atstovų konferencijoje.

**VI. CENTRO TARYBOS DOKUMENTŲ VALDYMAS**

1. Dokumentų valdymas organizuojamas teisės aktų, reglamentuojančių dokumentų valdymą, nustatyta tvarka.
2. Už tinkamą veiklos dokumentavimą atsako Centro tarybos pirmininkas.

**VII. ATSKAITOMYBĖ**

1. Taryba už savo veiklą vieną kartą per metus atsiskaito ją rinkusiems Centro bendruomenės nariams.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_